laion/Wikipedia-Exotic huggingface dataset:
פרידריך הראשון, הנסיך הבוחר מסקסוניה

פרידריך הראשון, הנסיך הבוחר מסקסוניה (בגרמנית: Friedrich I, Kurfürst von Sachsen; ‏ 11 באפריל 1370 - 4 בינואר 1428), היה מרקיז מייסן בין השנים 1407–1428, והנסיך הבוחר מסקסוניה בין השנים 1423–1428. פרידריך נולד בדרזדן לפרידריך השלישי, רוזן תורינגיה וקתרינה מהנברג בתו של היינריך השמיני, רוזן הנברג-שלויזינגן. במלחמת הערים הגרמניות בשנת 1388 תמך פרידריך בפרידריך החמישי, רוזן העיר נירנברג, ובשנת 1391 סייע למסדר הטבטוני במלחמתו כנגד ולדיסלאב השני, מלך פולין. פרידריך תמך ברופרכט השלישי, הנסיך הבוחר מפפאלץ במאבקו נגד ונצל, קיסר האימפריה הרומית הקדושה, משום שהלה לא נתן לו את אחותו לאשה. בשנת 1407 מת דודו וילהלם הראשון, מרקיז מייסן, ופרידריך עלה לשלטון במקומו, יחד עם אחיו וילהלם השני, מרקיז מייסן ובן דודו פרידריך הרביעי, רוזן תורינגיה. בשנים 1410 ו-1415 חלקו ביניהם פרידריך ושאר היורשים את הנחלות. פרידריך לחם בכל מאודו בהוסיטים, ומשום כך כשמת אלברכט השלישי, הנסיך הבוחר מסקסוניה ללא ילדים קיבל פרידריך את נסיכות הבוחר מסקסוניה. פרידריך המשיך להילחם נגד ההוסיטים, ובשנת 1426 איבד כמעט את כל צבאו בקרב אאוסיג. לאחר מותו של אחיו וילהלם השני, מרקיז מייסן בשנת 1425 ירש אותו פרידריך, ובכך החזיק בידיו את כל נחלות בית וטין למעט רוזנות תורינגיה. ב-4 בינואר 1428 מת פרידריך באלטנבורג, ובנו פרידריך השני, הנסיך הבוחר מסקסוניה עלה לשלטון במקומו, יחד עם בניו הצעירים זיגיסמונד מסקסוניה, היינריך מסקסוניה ווילהלם השלישי, רוזן תורינגיה. בשנת 1402 התחתן פרידריך עם קתרינה מבראונשווייג-לינבורג בתם של היינריך המתון, דוכס בראונשווייג-לינבורג וסופיה מפומרניה-וולגשט, ממנה נולדו לו 7 ילדים: קתרינה (1410) פרידריך השני, הנסיך הבוחר מסקסוניה (1412–1464) זיגיסמונד מסקסוניה (1416–1471) אנה מסקסוניה, רוזנת הסן (1420–1462), התחתנה עם לודוויג הראשון, רוזן הסן קתרינה מסקסוניה, נסיכת הבוחר מברנדנבורג (1421–1476), התחתנה עם פרידריך השני, הנסיך הבוחר מברנדנבורג היינריך מסקסוניה (1422–1435) וילהלם השלישי, רוזן תורינגיה (1425–1482) מדיה וקבצים בנושא פרידריך הראשון, הנסיך הבוחר מסקסוניה בוויקישיתוף פרידריך הראשון, הנסיך הבוחר מסקסוניה, באתר "Find a Grave" (באנגלית) פרידריך הראשון, הנסיך הבוחר מסקסוניה, באתר אנציקלופדיה בריטניקה (באנגלית)
מס (פירושונים)

האם התכוונתם ל... מס – תשלום הנגבה מתושבים ומאזרחים לטובת כלל הציבור. אישים: דני מס – מפקד בפלמ"ח, בנו של ראובן מס יונתן מס – מהנדס צבאי ישראלי, בנו של ראובן מס ראובן מס – מוציא לאור ישראלי מאס
אלברכט השלישי, דוכס סקסוניה

אלברכט השלישי, דוכס סקסוניה (בגרמנית: Albrecht III, von Sachsen; ‏ 27 בינואר 1443 - 12 בספטמבר 1500), היה דוכס סקסוניה בין השנים 1464–1500. אלברכט נולד בגרימה ב-27 בינואר 1443, לפרידריך השני, הנסיך הבוחר מסקסוניה ומרגרטה מאוסטריה אחותו של פרידריך השלישי, קיסר האימפריה הרומית הקדושה. בשנת 1455 נחטפו אלברכט ואחיו ארנסט על ידי האביר קונץ פון קאופונגן, במה שנודע בהיסטוריה הגרמנית כPrinzenraub, כלומר גנבת הנסיכים. לאחר ששוחרר מהשבי, שירת אלברכט בחצר דודו פרידריך השלישי, קיסר האימפריה הרומית הקדושה לזמן מה. בשנת 1464 מת אביו פרידריך השני, הנסיך הבוחר מסקסוניה, וארנסט עלה לשלטון במקומו. באותה שנה התחתן אלברכט עם סידוניה מפודבראדי, בתם של גאורגה פודבראדי, מלך בוהמיה, אך לא הצליח לרשת את ממלכת בוהמיה לאחר מות חמיו בשנת 1471. בשנת 1475 השתתף אלברכט במערכה נגד שארל הראשון, דוכס בורגונדיה, ובשנת 1477 לחם נגד מתיאש הראשון, מלך הונגריה, אך נכשל עקב חוסר תמיכה מהקיסר. בשנת 1482 ירש ארנסט יחד עם אחיו את רוזנות תורינגיה, ובשנת 1485 פוצלה הנחלה בין האחים; ארנסט, הנסיך הבוחר מסקסוניה קיבל את החלק המערבי (תורינגיה), ואילו אלברכט קיבל את החלק המזרחי (סקסוניה). בשנת 1488 מונה אלברכט למושל ארצות השפלה ההאבסבורגיות, ואף שחרר בשנת 1489 את מקסימיליאן הראשון, קיסר האימפריה הרומית הקדושה משביו בברוז'. בשנת 1498 העניק לו מקסימיליאן את פריסלנד, אך אלברכט נאלץ לתופסה בכוח הנשק. אלברכט הצליח לכבוש את חרונינגן, אך ב-12 בספטמבר 1500 מת אלברכט באמדן. אלברכט נטמן במייסן, ובנו גאורג, דוכס סקסוניה עלה לשלטון במקומו. בשנת 1464 התחתן אלברכט עם סידוניה מפודבראדי, בתם של גאורגה פודבראדי, מלך בוהמיה וקוניגונדה משטרנברג, ממנה נולדו לו 9 ילדים: קתרינה מסקסוניה, ארכידוכסית אוסטריה (1468–1524), התחתנה עם זיגיסמונד, ארכידוכס אוסטריה, ולאחריו התחתנה עם אריך הראשון, דוכס בראונשווייג-קאלנברג גאורג, דוכס סקסוניה (1471–1539) היינריך הרביעי, דוכס סקסוניה (1473–1541) פרידריך מסקסוניה (1474–1510) אנה (1478–1479) בן מת (1479) לודוויג (1481–1498) יוהאן (1484) יוהאן (1498) מדיה וקבצים בנושא אלברכט השלישי, דוכס סקסוניה בוויקישיתוף אלברכט השלישי, דוכס סקסוניה, באתר "Find a Grave" (באנגלית) אלברכט השלישי, דוכס סקסוניה, באתר אנציקלופדיה בריטניקה (באנגלית)
מהירות רדיאלית

מהירות רדיאלית של עצם ביחס לנקודת ייחוס היא קצב שינוי המרחק בין העצם ובין נקודת הייחוס. המהירות הרדיאלית היא למעשה הטלה של וקטור המהירות של העצם ביחס לנקודת הייחוס על הקו המחבר אותם. הרכיב של המהירות הניצב למהירות הרדיאלית נקרא מהירות משיקה. השימוש העיקרי במהירות רדיאלית הוא באסטרונומיה, שם העצמים הם גרמי שמים והמהירות הרדיאלית מתייחסת לשינוי במרחק שלהם אל נקודת הייחוס שהיא בדרך כלל כדור הארץ, השמש או שביל החלב. מדידת המהירות הרדיאלית של גרמי שמים נעשית בשתי צורות: מדידה אסטרומטרית מתבצעת עבור גרמי שמים שמרחקם מכדור הארץ ניתן למדידה מדויקת (למשל באמצעות היסט או מכ"ם) על ידי חישוב השינוי במרחק בין שתי נקודות זמן, ומדידה ספקטרומטרית מתבצעת על ידי מדידת ההסחה לאדום או לכחול של האור הנפלט מגרם השמים. מכיוון שלכל גרמי השמים שפולטים קרינה אלקטרומגנטית יש ספקטרום בליעה או ספקטרום פליטה הנובע מההרכב הכימי שלהם, ניתן לזהות את ההסטה של הקווים בספקטרום וממנה לחשב את המהירות הרדיאלית. מדידה כזו מושפעת תמיד גם מהמהירות של מכשיר המדידה וצריך להביא אותה בחשבון כאשר מחשבים את המהירות הרדיאלית האמיתית של העצם הנצפה. כאשר נקודת הייחוס היא כדור הארץ צריך להתחשב במהירות התנועה של מכשיר התצפית ביחס לכדור הארץ, כמו מהירות התנועה של טלסקופ חלל סביב כדור הארץ או במהירות הסיבוב של כדור הארץ על צירו כאשר התצפית היא קרקעית, וכן בתנועת כדור הארץ סביב נקודת מרכז המסה שלו ושל הירח. כאשר נקודת הייחוס היא השמש צריך להתחשב במהירות התנועה של כדור הארץ סביב השמש וכאשר נקודת הייחוס היא שביל החלב גם במהירות התנועה של השמש סביב מרכז הגלקסיה. באסטרונומיה משמשת מדידת המהירות הרדיאלית למספר מטרות: מדידת המהירות הרדיאלית הממוצעת מאפשרת (יחד עם מדידת המהירות המשיקה) לזהות את כיוון התנועה של גרם השמים ומזה לחשב את מסלולו ואת יחסיו עם גרמי שמים נוספים, כך למשל, כוכבים שהיו בעבר חלק מצביר פתוח שהתפרק, נעים בקירוב באותו הכיוון וכוכבים שהיו חלק ממערכת מרובת כוכבים, שבעקבות סופרנובה הועפו מרכיביה לכיוונים שונים, נעים במסלולים שנראה שמקורם בנקודה משותפת. מדידת המהירות הרדיאלית של גלקסיה מאפשרת להעריך את מרחקה באמצעות חוק האבל ומדידת המהירות הרדיאלית של החומר באזורים שונים של הגלקסיה מאפשרת לחשב את ההתפלגות של מהירות ההקפה של החומר בגלקסיה כפונקציה של המרחק ממרכזה, וכך ניתן לקבל מידע על התפלגות המסה בגלקסיה ולחשב את מסתה הכוללת. מדידת השינויים במהירות הרדיאלית של גרם שמיים מאפשרת לזהות שינויים מחזוריים המצביעים על כך שגרם השמים מקיף גרם שמים אפל שלא ניתן לצפייה ישירה או מוקף על ידי גרם שמים כזה. באופן זה ניתן לזהות כוכבים כפולים וכן מערכות של כוכבי לכת. תנועה עצמית מדיה וקבצים בנושא מהירות רדיאלית בוויקישיתוף
קרל השני, הדוכס הגדול של מקלנבורג-שטרליץ

קרל השני, הדוכס הגדול של מקלנבורג-שטרליץ (בגרמנית: Karl II, Großherzog von Mecklenburg-Strelitz; 10 באוקטובר 1741 – 6 בנובמבר 1816) היה דוכס מקלנבורג-שטרליץ, ובקונגרס וינה שודרג למעמד הדוכס הגדול של מקלנבורג-שטרליץ. קרל נולד ב-10 באוקטובר 1741 במירוב שהשתייכה לדוכסות מקלנבורג-שטרליץ, להדוכס קרל לודוויג פרידריך ממקלנבורג, נסיך מירוב, ואליזבת אלברטינה, נסיכת סקסוניה-הילדבורגהאוזן, בתו של ארנסט פרידריך הראשון, דוכס סקסוניה-הילדבורגהאוזן. ב-11 בדצמבר 1752 מת דודו אדולף פרידריך השלישי, דוכס מקלנבורג-שטרליץ, ואחיו הבכור אדולף פרידריך הרביעי, דוכס מקלנבורג-שטרליץ עלה לשלטון במקומו. עם עלייתו של אחיו לשלטון, הועברו קרל ושאר בני המשפחה לעיר הבירה נוישטרליץ. בעקבות נישואי אחותו שארלוט ממקלנבורג-שטרליץ בשנת 1761 לג'ורג' השלישי, מלך בריטניה, מונה קרל למפקד צבא נסיכות הבוחר מהנובר. בשנת 1776 מונה קרל למושל הנובר, ומילא תפקיד זה עד למות אשתו בדצמבר 1785. לאחר מכן קיבל קרל דרגת פילדמרשל וקיצבה מהכתר הבריטי, וכעבור תקופה קצרה התיישב בדרמשטאדט. ב-2 ביוני 1794 מת אחיו אדולף פרידריך הרביעי, דוכס מקלנבורג-שטרליץ ללא ילדים, וקרל עלה במקומו לשלטון. כשליט, עודד קרל מגמות חקלאיות חדשות, הקים משטרה חדשה, ויישם חוק חינוך חובה ברחבי הדוכסות. בתקופת המלחמות הנפוליאוניות שמר קרל על נייטרליות, אולם לאחר קרב ינה וקרב אאורשטדט הצטרף קרל לקונפדרציה של הריין. לאחר תבוסת נפוליאון ברוסיה, פרש קרל מהקונפדרציה של הריין, והצטרף למדינות הקואליציה השישית, והשתתף בקרב לייפציג. בקונגרס וינה קיבל קרל יחד עם בן דודו פרידריך פרנץ הראשון, דוכס מקלנבורג-שוורין, מעמד של דוכס גדול. ב-6 בנובמבר 1816 מת קרל כתוצאה מדלקת ריאות, ובנו גאורג, הדוכס הגדול של מקלנבורג-שטרליץ עלה לשלטון במקומו. בשנת 1768 התחתן קרל עם פרדריקה, נסיכת הסן-דרמשטדט, בתם של גאורג וילהלם, רוזן הסן-דרמשטדט ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים. לבני הזוג היו 10 ילדים: שרלוטה גאורגינה, דוכסית מקלנבורג-שטרליץ (1769–1818), התחתנה עם פרידריך, דוכס סקסוניה-אלטנבורג אוגוסטה, דוכסית מקלנבורג-שטרליץ (1771–1773) גאורג קרל, דוכס מקלנבורג-שטרליץ (1772–1773) תרזה, דוכסית מקלנבורג-שטרליץ (1773–1839), התחתנה עם קרל אלכסנדר, נסיך טורן וטקסיס החמישי פרידריך גאורג, דוכס מקלנבורג-שטרליץ (1774) לואיזה, דוכסית מקלנבורג-שטרליץ (1776–1810), התחתנה עם פרידריך וילהלם השלישי, מלך פרוסיה פרדריקה, דוכסית מקלנבורג-שטרליץ (1778–1841), התחתנה עם לודוויג קרל, נסיך פרוסיה, ולאחריו התחתנה עם פרידריך וילהלם, נסיך זולמס-בראונפלס, ולאחריו התחתנה עם ארנסט אוגוסט הראשון, מלך הנובר גאורג, הדוכס הגדול של מקלנבורג-שטרליץ (1779–1860) פרידריך קרל, דוכס מקלנבורג-שטרליץ (1781–1783) אוגוסטה אלברטינה, דוכסית מקלנבורג-שטרליץ (1782) לאחר מותה של פרדריקה בשנת 1782, התחתן קרל בשנת 1784 עם אחותה שרלוטה, נסיכת הסן-דרמשטדט. לבני הזוג היה בן אחד: קרל, דוכס מקלנבורג (1785–1837) מדיה וקבצים בנושא קרל השני, הדוכס הגדול של מקלנבורג-שטרליץ בוויקישיתוף קרל השני, הדוכס הגדול של מקלנבורג-שטרליץ, באתר "Find a Grave" (באנגלית)
Don't Bother Me

Don't Bother Me (מאנגלית: "אל תטריד אותי") הוא השיר הראשון פרי עטו של ג'ורג' האריסון שהופיע באלבום של להקת הביטלס. השיר, בסגנון רוק אנד רול, הופיע באלבום השני של הלהקה, With the Beatles, שיצא ב-22 בנובמבר 1963 בממלכה המאוחדת, ומאוחר יותר הופיע באלבום Meet The Beatles! שיצא ב-ארצות הברית ב-20 בינואר 1964. האריסון העיד בשנת 1980 כי זהו השיר הראשון שכתב, וכי הוא נכתב בעודו שוכב חולה במיטה בבית מלון בבורנמות', במסגרת סיבוב הופעות של הלהקה בקיץ 1963. האריסון סיפר כי כתב את השיר כ"תרגיל", וכי הוא לא מגדיר אותו כשיר מוצלח - אך בזכותו הוא המשיך לכתוב עוד שירים. האריסון לא הכליל את השיר ברשימת יצירותיו בספרו האוטוביוגרפי "I Me Mine", והביטלס מעולם לא ביצעו את השיר בהופעותיהם. האריסון קיבל קרדיט על שני שירים מוקדמים יותר שהוקלטו על ידי הביטלס, אך לא פורסמו באופן רשמי על ידי הלהקה עד להופעתם באנתולוגיית הלהקה "Anthology 1" בשנת 1995 - "In Spite of All the Danger" (מקרטני/האריסון) ו-"Cry for a Shadow" (האריסון/לנון). כיוון שהראשון הוא שיר שנכתב על ידי מקרטני באופן בלעדי (האריסון קיבל בו קרדיט כיוון שניגן בו סולו גיטרה) והשני הוא פסטיש אינסטרומנטלי של סגנון להקת הצלליות, השיר Don't Bother Me נחשב כשיר הראשון של האריסון. האלבום הבא של הביטלס בו הופיע שיר מאת האריסון הוא אלבומם החמישי Help!, שיצא בשנת 1965. האלבום כלל את שיריו של האריסון "I Need You" ו-"You Like Me Too Much". השיר הופיע בסרט הקולנוע "לילה של יום מפרך" של הביטלס, בסצנה בה חברי הלהקה רוקדים במועדון לילה, ובמקביל סבו של מקרטני עוסק בהימורים. בקרדיטים בסיום הסרט, מוצג השיר בטעות כשירם של לנון-מקרטני. בסיקור של השיר נכתב כי מסר השיר מועבר ״אפילו בלי המדיום המוזיקלי״. ג'ורג' האריסון - שירה, גיטרה מובילה ג'ון לנון - גיטרת קצב, תוף מרים פול מקרטני - גיטרה בס, קלאווה רינגו סטאר - תופים, תופי בונגו ג'ורג' מרטין - מפיק מוזיקלי נורמן סמית' - מהנדס קול מידע על היצירה "Don't Bother Me" באתר מיוזיק בריינז גרסאות נוספות ל"Don't Bother Me" באתר SecondHandSongs השיר Don't Bother Me באתר "Beatles Bible" (באנגלית) השיר Don't Bother Me באתר "Song Facts" (באנגלית) מתוך ארכיון הראיונות של הביטלס (באנגלית) Notes on "Don't Bother Me", מתוך אתר soundcapes
מוקדמות מונדיאל 2002 - אסיה

199 נבחרות לאומיות נרשמו למוקדמות מונדיאל 2002, והתחרו על 32 מקומות בטורניר הגמר. קוריאה הדרומית ויפן, המארחות, וצרפת, האלופה המכהנת, העפילו אוטומטית והותירו 29 מקומות לשאר הנבחרות. לאסיה (AFC)‏ הוקצו: 4.5 מקומות, מתוכם 2 לקוריאה הדרומית וליפן ועל ה-2.5 האחרים התחרו 40 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת אירופה. קוריאה הדרומית ויפן, מארחות המונדיאל, העפילו אוטומטית והותירו 2.5 מקומות עבור 40 הנבחרות הנותרות. המשחקים באסיה התנהלו בשלושה סבבים: סיבוב ראשון: 40 הנבחרות חולקו ל-10 בתים בני 4 נבחרות כל אחד. הנבחרות שיחקו אחת נגד השנייה פעמיים, למעט בית 2 שבו הן שיחקו פעם אחת. הנבחרת הראשונה בכל בית העפילה לסיבוב הגמר. סיבוב הגמר: 10 הנבחרות חולקו ל-2 בתים בני 5 נבחרות כל אחד. הנבחרות שיחקו אחת נגד השנייה בשיטת בית-חוץ. הנבחרת הראשונה בכל בית העפילה למונדיאל, והנבחרות שסיימו במקום השני התמודדו בפלייאוף היבשתי. פלייאוף: 2 הנבחרות שיחקו אחת נגד השנייה בשיטת בית-חוץ. הנבחרת המנצחת בסיכום שני המשחקים העפילה לפלייאוף הבין-יבשתי מול נציגת אירופה. עומאן העפילה לסיבוב הגמר. איראן העפילה לסיבוב הגמר. בבית זה הייתה אמורה לשחק מיאנמר, אך היא פרשה מהטורניר. קטאר העפילה לסיבוב הגמר. בחריין העפילה למונדיאל. תאילנד העפילה לסיבוב הגמר. עיראק העפילה לסיבוב הגמר. אוזבקיסטן העפילה לסיבוב הגמר. איחוד האמירויות הערביות העפילה לסיבוב הגמר. סין העפילה לסיבוב הגמר. ערב הסעודית העפילה לסיבוב הגמר. ערב הסעודית העפילה. סין העפילה. איראן העפילה לפלייאוף הבין-יבשתי מול נציגת אירופה.
הוקו לילי

הוקו לילי (שם מדעי: Nothocrax urumutum) הוא מין של עוף יער אמריקאי ממשפחת ההוקיים והמין היחיד בסוגו. מין זה פעיל בלילות ומכאן שמו. ההוקו הוא עוף בינוני הדומה לתרנגול שחור ובעל ציצות נוצות שחורות וראש גדול. הוא מצוי באמריקה הדרומית בברזיל, פרו, קולומביה, אקוודור וונצואלה ביער האמזונאס ובכמה ביצות טרופיות וסובטרופיות. אורכו של ההוקו 66 ס"מ. הוא גבוה ובעל רגליים ארוכות ונוצות חומות עם נוצות כנפיים חומות-אפורות ובטן אדומה. הזנב ארוך וכחול. הראש שחור סביב העיניים ישנו עור כחול והגבות צהובות. להוקו ישנו מקור מעט מעוקל בצבע אדום. עיניו של ההוקו גדולות כדי לקלוט הרבה אור בשעות הלילה. ההוקו חי ביערות ומסוגל לעופף ולחיות על ענפים נמוכים, אך יעדיף להיות על הקרקע. הוא מחפש מזון קטן כמו פירות, זרעים ויצורים קטנים. מדיה וקבצים בנושא הוקו לילי בוויקישיתוף הוקו לילי, באתר ITIS (באנגלית) הוקו לילי, באתר NCBI (באנגלית) הוקו לילי, באתר Animal Diversity Web (באנגלית) הוקו לילי, באתר GBIF (באנגלית) הוקו לילי באתר הרשימה האדומה של IUCN
מוקדמות מונדיאל 2006 - אסיה

198 נבחרות לאומיות נרשמו למוקדמות מונדיאל 2006, והתחרו על 32 מקומות בטורניר הגמר. גרמניה, המארחת, העפילה אוטומטית והותירה 31 מקומות לשאר הנבחרות. לראשונה בהיסטוריה של המונדיאלים נאלצה האלופה המכהנת, ברזיל, להתמודד בטורניר המוקדמות. לאסיה (AFC)‏ הוקצו 4.5 מקומות, עליהם התחרו 39 נבחרות. 44 נבחרות מאסיה היו אמורות להתחרות במוקדמות המונדיאל, אך קמבודיה, הפיליפינים, בהוטן וברוניי פרשו לפני תחילת המוקדמות, ומיאנמר הושעתה מהתחרות, כך שבפועל התחרו 39 נבחרות על 4.5 המקומות שהוקצו לאסיה לקראת מונדיאל 2006. טורניר המוקדמות הורכב משלושה סבבים. 14 הנבחרות הנחותות מבחינת הדירוג העולמי של פיפ"א השתתפו בסיבוב מוקדם, בו חולקו לזוגות ושיחקו אחת נגד השנייה בשיטת בית-חוץ. 7 המנצחות העפילו ביחד עם 25 הנבחרות האחרות לסיבוב השני, בו חולקו הנבחרות ל-8 בתים בני 4 נבחרות כל אחד. הנבחרות בכל בית שיחקו אחת נגד השנייה בשיטת בית-חוץ, כשהנבחרת הראשונה בכל בית מעפילה לסיבוב השלישי. בסיבוב השלישי חולקו 8 הנבחרות הנותרות לשני בתים בני 4 נבחרות כל אחד, ושיחקו אחת נגד השנייה בשיטת בית-חוץ. שתי הנבחרות הראשונות בכל בית העפילו למונדיאל. שתי הנבחרות שסיימו במקום השלישי שיחקו בפלייאוף אחת נגד השנייה בשיטת בית-חוץ. הנבחרת המנצחת בפלייאוף הזה העפילה לפלייאוף הבין-יבשתי נגד הנבחרת שסיימה במקום הרביעי בסיבוב הגמר של CONCACAF (צפון, מרכז אמריקה והקריביים). טורקמניסטן העפילה לסיבוב השני. הרפובליקה הסינית העפילה לסיבוב השני. טג'יקיסטן העפילה לסיבוב השני. סרי לנקה העפילה לסיבוב השני. קירגיזסטן העפילה לסיבוב השני. המלדיביים העפילה לסיבוב השני. גואם ונפאל היו אמורות לשחק זו נגד זו, אך בעקבות פרישת נפאל העפילה גואם, שבתורה פרשה גם כן. פיפ"א החליטה לבחור מבין המפסידות נבחרת שתעפיל לסיבוב השני, ובחרה בלאוס שהייתה בעלת המאזן הטוב ביותר. איראן העפילה לסיבוב הגמר. אוזבקיסטן העפילה לסיבוב הגמר. יפן העפילה לסיבוב הגמר. כווית העפילה לסיבוב הגמר. קוריאה הצפונית העפילה לסיבוב הגמר. בחריין העפילה לסיבוב הגמר. קוריאה הדרומית העפילה לסיבוב הגמר. ערב הסעודית העפילה לסיבוב הגמר. ערב הסעודית וקוריאה הדרומית העפילו ישירות למונדיאל. אוזבקיסטן העפילה לפלייאוף היבשתי. יפן ואיראן העפילו ישירות למונדיאל. בחריין העפילה לפלייאוף היבשתי. בחריין העפילה לפלייאוף הבין יבשתי מול נציגת צפון, מרכז אמריקה והקריביים.
פנלופה (עוף)

פנלופה (שם מדעי: Penelope) הוא סוג של עופות טרופיים ממשפחת ההוקיים השייכים לסדרת התרנגולאים. מיני הפנלופה חיים ממקסיקו עד ליערות אמריקה הדרומית. הפנלופה נראית כמו תרנגול הודו בעל ראש כחול-אפור, עם מקור קצר ומעט כפוף ורגליים ארוכות. הפנלופות בעלות דלדל אדום מתחת הצוואר ונוצות חומות כהות לעיתים עם נקודות לבנות. הן חיות על עצים ביערות אמריקה ואורכן הממוצע 65–95 ס"מ. הן נמצאות בקבוצות ומחפשות מזון על הקרקע. הפנלופות הן אוכלות כל הניזונות מהחי ומהצומח. פנלופה אלביפניס (Penelope albipennis) Penelope argyrotis Penelope barbata Penelope dabbenei פנלופת ספיקס (Penelope jacquacu) Penelope jacucaca Penelope marail Penelope montagnii Penelope obscura Penelope ochrogaster Penelope ortoni Penelope perspicax פנלופה לבנת-ציצה (Penelope pileata) פנלופה מצוייצת (Penelope purpurascens) Penelope superciliaris מדיה וקבצים בנושא פנלופה בוויקישיתוף פנלופה, באתר ITIS (באנגלית) פנלופה, באתר NCBI (באנגלית) פנלופה, באתר האנציקלופדיה של החיים (באנגלית) פנלופה, באתר GBIF (באנגלית)
פנלופה (פירושונים)

האם התכוונתם ל... פנלופה – דמות מהאודיסיאה ואשתו של אודיסאוס מלך איתקה פנלופה (עוף) – סוג עוף דרום אמריקאי ממשפחת ההוקיים פנלופת ספיקס – מין בסוג פנלופה פנלופה (סרט) – סרט קומדיה משנת 2006 אישים ששמם הפרטי הוא פנלופה
טון

האם התכוונתם ל... טונה (יחידת מידה) – יחידת מסה השווה 1,000 קילוגרם. מכונה גם "טון". טון (מוזיקה) – במוזיקה: מרווח קבוע בין הצלילים טון (בלשנות) – בבלשנות: יצירת הבחנה בין תנועות באמצעות שינוי גובה צליל הדיבור, וראו גם אינטונציה (בלשנות). טון (יחידת זמן גאולוגית) (אנ') – יחידת זמן גאולוגית בעידן הנאופרוטרוזואיקון אישים: מלקולם טון – דיפלומט אמריקאי תאובלד וולף טון – דמות מרכזית בתנועה לעצמאותה של אירלנד טון דוק תאנג – פוליטיקאי וייטנאמי טונה (פירושונים) תון (פירושונים)
הוקו הקסדה

הוקו הקסדה (שם מדעי: Pauxi) הוא סוג של עופות טרופיים ממשפחת ההוקיים החיים באמריקה הדרומית סביב יער האמזונאס. ההוקו הוא עוף שחור בעל רגליים ארוכות, נוצות כהות וראש שחור בעל בליטה אפורה ודמוית קסדה. אורכם הממוצע 100 ס"מ והזכרים גדולים מהנקבות. ההוקו חי ביערות הגשם האמריקאים על הקרקע או על ענפים נמוכים. הם מחפשים ביער זרעים, פירות וחרקים למאכל. חלק ממינים אלה נמצאים בסכנת הכחדה עקב ציד ועקב כריתת היערות שבהם הם חיים. Pauxi pauxi Pauxi unicornis Pauxi koepckeae מדיה וקבצים בנושא הוקו הקסדה בוויקישיתוף הוקו הקסדה, באתר ITIS (באנגלית) הוקו הקסדה, באתר NCBI (באנגלית) הוקו הקסדה, באתר Animal Diversity Web (באנגלית) הוקו הקסדה, באתר GBIF (באנגלית)
יחסי ישראל–לוקסמבורג

יחסי ישראל–לוקסמבורג הם היחסים הדיפלומטיים שבין מדינת ישראל בין הדוכסות הגדולה של לוקסמבורג. היחסים הדיפלומטיים בין שתי המדינות כוננו בשנת 1949, לאחר הקמת מדינת ישראל. שגרירות ישראל האמונה על לוקסמבורג נמצאת בבריסל, בלגיה. שגרירת ישראל בבלגיה, האמונה על לוקסמבורג, היא סימונה פרנקל. קונסול הכבוד של לוקסמבורג בישראל הוא המשורר והסופר מירון ח. איזקסון, ומשרדו נמצא בתל אביב. ב-12 ביוני 2001 נועד סגן ראש ממשלת ישראל שר החוץ שמעון פרס פגישות בילטרליות עם ראש ממשלת לוקסמבורג ז'אן-קלוד יונקר. ב-12 בספטמבר 2016 נועד ראש ממשלת ישראל ושר החוץ בנימין נתניהו עם ראש ממשלת לוקסמבורג קסאבייה בטל. למחרת היום ניפגש בטל עם נשיא המדינה ראובן ריבלין. ב-15 ביולי 2019 החרים ראש ממשלת לוקסמבורג אירוע פרידה של שגרירת ישראל במדינה, סימונה פרנקל, בעקבות דבריו של שר החינוך, רפי פרץ בנוגע לטיפולי המרה. מאז, היחסים המשיכו להתדרדר לעוינות של לוקסמבורג כלפי ישראל. בפברואר 2020 הובילה לוקסמבורג מהלך שבו היא ומדינות אירופה נוספות יכירו במדינה פלסטינית. באוגוסט 2020, שר החוץ של לוקסמבורג ז'אן אסלבורן נשאל בראיון על תגובתו בנוגע להסכם איחוד האמירויות–ישראל, ואמר "אני מודע, בעקבות כך שיש לי קשרים באזור, לפחד מאיראן, אבל אני חושב שאתה לא יכול פשוט לאכזב את האחים שלך [הכוונה לפלסטינים] כדי לרדוף אחרי אינטרסים כלכליים ואפילו כדי להגביר את הביטחון שלך"; וכן "זה זמן רב נראה שהסולידריות עם הפלסטינים, בראש ובראשונה ב (מדינות) המפרץ, איננה עוד בעדיפות. טוב שה[הנושא] שווק כך שהסיפוח של הגדה המערבית אכן נמנע". לאחר שכמה גופי תקשורת הבינו את דבריו כשבירת הקו שבו הלך האיחוד האירופי שבירך על ההסכם (ובפרט הוציא הצהרת תמיכה בהסכם שגובתה על ידי ממשלת לוקסמבורג), משרד החוץ הלוקסמבורגי פרסם בשם אסלבורן הבהרה לפיה הוא תומך בהסכם וכוונתו לא הייתה לבקר את ההסכם אלא להדגיש את החשיבות של המשך התמיכה של מדינות ערב ומדינות המפרץ במיוחד בפתרון שתי המדינות והחשיבות של סיוען לעם הפלסטיני להקים מדינה ריבונית ובת-קיימא. בהמשך לכך, באוגוסט 2021 דווח על כך, שתייר ישראלי בלוקסמבורג קיבל לידיו טופס רישום לשהיה במלון מסוים, ובו הופיעה מדינת מגוריו ואזרחותו בשם "Palestinien occupé territoire" (מצרפתית: "השטח הפלסטיני הכבוש"). במסגרת מקרה זה עירב התייר את שגריר ישראל בבלגיה, האמון גם לגבי לוקסמבורג, ולאחר בירור העניין עם מנהל המלון המסוים, המנהל התנצל על הטעות, כולל באמצעות מכתב, והרישום תוקן. יחסי החוץ של ישראל לוקסמבורג מדיה וקבצים בנושא יחסי ישראל–לוקסמבורג בוויקישיתוף פגישת ראש הממשלה נתניהו עם ראש ממשלת לוקסמבורג, באתר משרד החוץ, ‏12 בספטמבר 2016 מר איזקסון מירון חיים, קונסול כבוד לוקסמבורג, באתר "רשימת קונסולי הכבוד בישראל", ‏7 בדצמבר 2016 יוסי שבתאי, ביקור שה"ח פרס במוסדות האיחוד האירופי, באתר משרד החוץ לראשונה בהיסטוריה: ראש ממשלת לוקסמבורג מבקר בישראל, קול חי, 13 בספטמבר 2016 בעקבות סערת השר פרץ: ראש ממשלת לוקסמבורג ביטל השתתפותו באירוע פרידה מהשגרירה, באתר מעריב אונליין, 16 ביולי 2019 איתמר אייכנר, לוקסמבורג: מלון יוקרה רשם כתובת של ישראלי כ"פלסטין הכבושה", באתר ynet, 3 באוגוסט 2021 ערך זה הוא קצרמר בנושא ישראל ובנושא יחסי חוץ. אתם מוזמנים לתרום לוויקיפדיה ולהרחיב אותו.
הוקו (סוג)

הוקו (שם מדעי: Crax) הוא סוג של עופות יער גדולים ממשפחת ההוקיים. סוג זה הוא בעל המינים הגדולים במשפחה, והגדול מכולם הוא הוקו גדול שאורכו 78–100 ס"מ ומשקלו 3.1–4.8 ק"ג. עופות ההוקו הם עופות גדולים המצויים על קרקע היער או בביצות וסבכי שיחים באמריקה הדרומית. כמה מינים חיים גם באמריקה המרכזית או במקסיקו וחלק מצויים באזורים הרריים וקרירים. הם בעלי כסות נוצות שחורה בכל גופם כולל הראש. המקור שחור עם בליטה צהובה או אדומה בקדמתו ומעל ראשם ציצה פרועה. הרגליים ארוכות וחזקות והזנב ארוך עם קצוות לבנים. ההוקו יכול לעוף אך הוא יעשה זאת רק כמוצא אחרון. נקבות ההוקו דומות לזכרים אך צבעם חום-אדמדם עם נקודות לבנות על גופם. ההוקו הזכר, בניגוד לעופות אחרים מסדרת התרנגולאים, עוזר לנקבה לבנות את הקן ולטפל באפרוחים עד לבגרותם. הוקו גדול (Crax rubra) Crax alberti הוקו צהוב-מקור (Crax daubentoni) Crax globulosa Crax blumenbachii הוקו חשוף-פנים (Crax fasciolata) Crax alector מדיה וקבצים בנושא הוקו בוויקישיתוף הוקו, באתר ITIS (באנגלית) הוקו, באתר NCBI (באנגלית) הוקו, באתר Animal Diversity Web (באנגלית) הוקו, באתר GBIF (באנגלית) הוקו צהוב-מקור הוקו חשוף-פנים
עונת 1978 בגביע ליברטדורס

עונת 1978 בגביע ליברטדורס הייתה העונה ה-19 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-27 ביוני 1978 ותחרות הסתיימה ב-28 בנובמבר 1978. בתחרות השתתפו 21 קבוצות מכל מדינות חברי הארגון. התחרות הסתיימה בניצחון של בוקה ג'וניורס בפעם השנייה ברציפות. בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר. במידה ומספר קבוצות בבית זכו באותו מספר נקודות ההכרעה הייתה על ידי משחק נוסף. בכל השלבים נערכו משחק בית ומשחק חוץ. על הניצחון הוענקו שתי נקודות. מדיה וקבצים בנושא עונת 1978 בגביע ליברטדורס בוויקישיתוף פרטים על התחרות
מיטו (עוף)

מיטו (שם מדעי: Mitu) הוא סוג של עוף טרופי ממשפחת ההוקיים החי באמריקה הדרומית. המיטו חי בביצות וביערות גשם לחים באמריקה הדרומית. בני הסוג דומים לעופות ההוקו הגדולים והם בעלי נוצות שחורות, ציצת נוצות פרועה על ראשם ומקור קצר, מעוקל ואדום. בטנם בהירה וגם קצה הזנב. כמו מרבית מיני המשפחה הם לא מרבים לעופף. עופות המיטו ניזונים על קרקע היער מפירות, זרעים, חרקים ויצורים קטנים. חלקם בסכנה עקב הפגיעה בבית גידולם. מיטו מצויץ (Mitu tomentosum) מיטו אלגואס (Mitu mitu) - נכחד בטבע מיטו סלבין (Mitu salvini) מיטו מקור-תער (Mitu tuberosum) מדיה וקבצים בנושא מיטו בוויקישיתוף מיטו, באתר ITIS (באנגלית) מיטו, באתר NCBI (באנגלית) מיטו, באתר Animal Diversity Web (באנגלית) מיטו, באתר GBIF (באנגלית)